
ΤΕΥΧΟΣ ΤΕΤΑΡΤΟ 


Αρ 


. Φύλλου 413 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανακαθορισμός της οριογραμμής παραλίας στη 
θέση «ΚΟΛΠΟΣ ΜΙΚΡΟΛΙΜΑΝΟΥ»του Δήμου Πει¬ 
ραιά της Περιφέρειας Αττικής. 

2 Κήρυξη έκτασης ως αναδασωτέας εμβαδού 
20.351,00 τ.μ. στη θέση «Κάτω Σες - Αράπης» Δ.Κ. 
Γαλαξιδίου του Δήμου Δελφών Π.Ε. Φωκίδας. 


ΑΠΟΦΑΣΕΙΣ 

Αριθμ. 88609/6342 (1) 

Επανακαθορισμός της οριογραμμής παραλίας στη 
θέση "ΚΟΛΠΟΣ ΜΙΚΡΟΛΙΜΑΝΟΥ»του Δήμου Πει¬ 
ραιά της Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τ ιςδιατάξειςτου Ν. 2503/1997 (Φ.Ε.Κ. 107/Α7 30-5-1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων νια την Τοπική Αυτοδιοίκηση και άλλες δι¬ 
ατάξεις», όπως τροποποιήθηκαν και ισχύουν. 

2. Τις διατάξεις των άρθρων 6, 280 και 283 παρ. 4 του 
Ν. 3852/2010 (Φ.Ε.Κ. 87/Α77-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», όπως ισχύουν σήμερα. 

3. Τις διατάξεις του Π.δ. 135/2010 (Φ.Ε.Κ. 
228/Α7 27-12-2010) «Οργανισμός της Αποκεντρωμένης 
Διοίκησης Αττικής». 

4. Τις διατάξεις της παρ. 21 του άρθρου 46 του 
Ν. 3220/2004 (Φ.Ε.Κ. 15/Α728.01.2004) «Μέτρα ανα¬ 
πτυξιακής και κοινωνικής πολιτικής - αντικειμενικοποί- 
ηση του φορολογικού ελέγχου και άλλες διατάξεις»στις 
οποίες προβλέπεται ότι από 10.4.2004 αρμοδιότητες του 
Υπουργού Οικονομίας και Οικονομικών, οι οποίες ανήκαν 
ή είχαν μεταβιβασθεί στους Νομάρχες, μέχρι την έναρξη 
λειτουργίας των Νομαρχιακών Αυτοδιοικήσεων και αφο¬ 
ρούν θέματα Υπηρεσιών του Υπουργείου Οικονομίας και 
Οικονομικών, που εξαιρέθηκαν από την κατάργηση με 
τις διατάξεις της παραγράφου 2 του άρθρου 39 του Ν. 
2218/1994, περιέρχονται στον Γενικό Γραμματέα της Πε¬ 
ριφέρειας, εκτός των θεμάτων των Υ.Δ.Ε.». 


5. Την υπ' αριθ. 1063649/790/Α0006/3-8-2004 απόφαση 
του Υπουργού Οικονομίας και Οικονομικών με θέμα: "Κα¬ 
ταγραφή - διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και Οι¬ 
κονομικών, που περιέρχονται στους Γενικούς Γραμματείς 
Περιφερειών, κατά τις διατάξεις της παρ. 21 του άρθρου 
46 του Ν. 3220/2004". 

6. Το υπ'αριθ. Δ6Α 1022671 ΕΞ 2011/10.2.2011 έγγρα¬ 
φο του Υπουργείου Οικονομικών-Διεύθυνση Οργάνωσης, 
σύμφωνα με το οποίο οι αρμοδιότητες του Υπουργού 
Οικονομικών που περιήλθαν στους Γενικούς Γραμματείς 
των Περιφερειών (του Ν. 2503/1997, Φ.Ε.Κ. 107/Α71997), 
σύμφωνα με τις διατάξεις της παρ. 21 του άρθρου 46 του 
Ν. 3220/2004 (Α' 15) και καταγράφονται στην υπ' αριθ. 
1063649/790/Α0006/3.8.2004 απόφαση του Υπουργού 
Οικονομίας και Οικονομικών, ασκούνται από 1/1/2011 από 
τον Γενικό Γραμματέα της Αποκεντρωμένης Διοίκησης (άρ¬ 
θρο 280 του Ν. 3852/2010). 

7. Τις διατάξεις του Π.δ. 111/2014 (ΦΕΚ 178/Α7 
29-08-2014) «Οργανισμός του Υπουργείου Οικονομι- 
κών»και ειδικότερα το άρθρο 105 σύμφωνα με το οποίο 
"Οι Κτηματικές Υπηρεσίες καταργήθηκαν και συστάθηκαν 
οι Περιφερειακές Διευθύνσεις Δημόσιας Περιουσίας". 

8. Τις διατάξεις των άρθρων 1 (παρ. 1,2,3), 2,3,4,5,6,7, 
9 του Ν. 2971 /2001 (Φ.Ε.Κ. 285/Α719-12-2001) «Αιγιαλός, 
παραλία και άλλες διατάξεις», όπως τροποποιήθηκαν και 
ισχύουν σήμερα και ειδικότερα του άρθρου 7Α «Επανα¬ 
καθορισμός αιγιαλού, παραλίας και παλαιού αιγιαλού»το 
οποίο προστέθηκε με την παρ. 4 του άρθρου 11 του Ν. 
4281/2014 (Φ.Ε.Κ. 160/Α/08-08-2014). 

9. Την υπ' αριθμ. 108953 π.ε./8205 π.ε./ΒΟΟΙ 0/2005 
(Φ.Ε.Κ. 595/Β704-05-2005) κοινή υπουργική απόφαση περί 
"Στοιχείων καθορισμού αιγιαλού και παραλίας", εκδοθείσα 
κατ' εξουσιοδότηση του άρθρου 9 του Ν. 2971/2001. 

10. Την υπ' αριθμ. 957017/08-01-1990 (Φ.Ε.Κ. 15/Δ7 
16-01-1990) απόφαση του Νομάρχη Πειραιά, με την οποία 
επικυρώθηκε η από 20-09-1989 έκθεση της επιτροπής κα¬ 
θορισμού ορίων αιγιαλού και παραλίας και θέσεων αμμο- 
ληψίας καθώς και το συνοδευτικό αυτής από Φεβρουάριο 
του 1988 τοπογραφικό διάγραμμα για τον επανακαθορι¬ 
σμό των ορίων αιγιαλού και δημιουργία ζώνης παραλίας 
στη θέση πλαζ Βοτσαλάκια στον Πειραιά και για τον καθο¬ 
ρισμό παλαιού αιγιαλού στη θέση Βοτσαλάκια μπροστά 
στην ιδιοκτησία Δημητρίου και Πέτρου Ράλλη. 

11. Την υπ'αριθμ. 1132614/28-07-1992 (Φ.Ε.Κ. 831/Δ/ 
14-08-1992) απόφαση του Νομάρχη Πειραιά, με την οποία 

επικυρώθηκε η από 12-09-1991 έκθεση της επιτροπής 
καθορισμού ορίων αιγιαλού και παραλίας καθώς και το 
συνοδευτικό αυτής από Απρίλιο του 1990 τοπογραφικό 
διάγραμμα, νια τον καθορισμό των ορίων αιγιαλού και δη¬ 
μιουργία ζώνης παραλίας στην περιοχή Σταδίου Ειρήνης 
και Φιλίας στο Νέο Φάληρο Αττικής. 

12. Την Κ’ Συντακτική Πράξη (Φ.Ε.Κ. 33 Α714-02-1968) 
«Περί παραχωρήσεως ακινήτων του Δημοσίου, Ν.Π.Δ.Δ. 
κ.λπ., προς εκτέλεση έργων τουριστικής ανάπτυξης». 

13. Το από 27-07-1982 Π.δ. (Φ.Ε.Κ. 410/Δ727-08-1982) 
σύμφωνα με το οποίο η περιοχή του Μικρολίμανου περι¬ 
λαμβάνεται εντός της πόλης του Πειραιά που χαρακτηρί¬ 
στηκε ως παραδοσιακή (ιστορικό κέντρο Πειραιά). 

14. Το γεγονός ότι η περιοχή του Μικρολίμανου βρί¬ 

σκεται εντός του ορίου του θεσμοθετημένου Γενικού Πο- 
λεοδομικού Σχεδίου Δήμου Πειραιά (Φ.Ε.Κ. 79/Δ/1988), 
όπως τροποποιήθηκε και ισχύει με τα Φ.Ε.Κ. 633/Δ/1994, 
1152/Δ7Ί996, 1063/Δ72004, 109/ΑΑΠ/2007, 142/ 

ΑΑΠ/2012 και αποτελεί περιοχή γενικής κατοικίας»με 
εξαίρεση την παράκτια ζώνη στην οποία καθορίζονται 
χρήσεις «τουρισμού - αναψυχής». 

15. Την υπ' αριθμ. 4792/27-08-2004 (Φ.Ε.Κ. 965/Δ7 

27- 10-2004) απόφαση του Γενικού Γραμματέα Περιφέρει¬ 
ας Αττικής, με την οποία επικυρώθηκε η από 23-08-2004 
έκθεση της επιτροπής καθορισμού ορίων αιγιαλού και 
παραλίας καθώς και το συνοδευτικό αυτής από Αύγου¬ 
στο - Νοέμβριο 2003 τοπογραφικό διάγραμμα, για τον 
καθορισμό των ορίων αιγιαλού και παραλίας στη θέση 
«ΚΟΛΠΟΣ ΜΙΚΡΟΛΙΜΑΝΟΥ»Νομαρχίας Πειραιά. 

16. Τις διατάξεις του άρθρου 89 του Ν. 4310/2014 (Φ.Ε.Κ. 
258/Α708-12-2014) σύμφωνα με τις οποίες: «Οι διοικη¬ 
τικές κυρώσεις και τυχόν πρωτόκολλα κατεδάφισης για 
τις υφιστάμενες κατασκευές κατά μήκος της οδού «Ακτή 
Κουμουνδούρου»επί της ζώνης Αιγιαλού και Παραλίας 
στην περιοχή Μικρολίμανο, του Δήμου Πειραιώς, ανα¬ 
στέλλονται μέχρι και την έγκριση των σχετικών μελετών 
αναπλάσεως της περιοχής από τις αρμόδιες υπηρεσίες, και 
το αργότερο μέχρι την αποκλειστική προθεσμία των 12 
μηνών από την ψήφιση του παρόντος. Εντός αποκλειστι¬ 
κής προθεσμίας 12 μηνών από την ψήφιση του παρόντος 
να έχει ολοκληρωθεί η μεταστέγαση των δραστηριοτήτων 
που στεγάζονται στις ως άνω κατασκευές.». 

17. Τις διατάξεις του άρθρου 59 του Ν. 4403/2016 (Φ.Ε.Κ. 
125/Α707-07-2016) σύμφωνα με τις οποίες: 

«Η προθεσμία του άρθρου 89 του Ν. 4310/2014 (Α'258) 
παρατείνεται μέχρι 30.12.2016. Εντός της προθεσμίας αυ¬ 
τής επιβάλλεται η ολοκλήρωση της μεταστέγασης των 
δραστηριοτήτων που στεγάζονται στις κατασκευές τις 
οποίες αφορά η παρούσα ρύθμιση, όπως προβλέπεται 
στο τελευταίο εδάφιο του ως άνω άρθρου». 

18. Τις διατάξεις του Ν. 3469/2006 (ΦΕΚ 131/Α7 

28- 06-2006) «Εθνικό Τυπογραφείο, Εφημερίς της Κυβερ- 
νήσεως και λοιπές διατάξεις», όπως τροποποιήθηκαν και 
ισχύουν. 

19. Τις διατάξεις του Ν. 3861/2010 (ΦΕΚ 112/Α7 
13-07-2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
"Πρόγραμμα Διαύγεια»και άλλες διατάξεις», όπως ισχύουν 
σήμερα. 

20. Την υπ' αριθ. 4 Πράξη του Υπουργικού Συμβουλίου 
της 6ης Φεβρουάριου 2014 (Φ.Ε.Κ. 24/Α706-02-2015), με 


την οποία έγιναν αποδεκτές οι παραιτήσεις των Γενικών 
Γραμματέων των Αποκεντρωμένων Διοικήσεων της Χώρας. 

21. Το άρθρο 56 του Ν. 4257/2014 (Φ.Ε.Κ. 93/Α7 
14-04-2014), σύμφωνα με το οποίο ο αρχαιότερος Προ¬ 
ϊστάμενος Γενικής Διεύθυνσης ασκεί τα καθήκοντα του 
Γενικού Γραμματέα, όταν η θέση είναι κενή. 

22. Το άρθρο 28 του Ν. 4325/2015 (ΦΕΚ 47/Α7 
11-05-2015) σύμφωνα με το οποίο έως ότου διοριστεί ο 
Συντονιστής Αποκεντρωμένης Διοίκησης, ο ασκών κα¬ 
θήκοντα Γενικού Γραμματέα εξακολουθεί να ασκεί τις 
αρμοδιότητές του. 

23. Τις διατάξεις του άρθρου 24 «Ρυθμίσεις για το Συ¬ 
ντονιστή Αποκεντρωμένης Διοίκησης»του Ν. 4368/2016 
(Φ.Ε.Κ. 21/Α702-02-2016) σύμφωνα με το οποίο προστί¬ 
θεται άρθρο 28 Α στο Ν. 4325/2015. 

24. Την υπ'αριθμ. 67775/37412/16-09-2015 (Α.Δ.Α. Ω8Ε- 
ΓΟΡ1Κ-ΕΝΘ) απόφαση του Γενικού Γραμματέα Αποκεντρω¬ 
μένης Διοίκησης Αττικής, με την οποία ορίστηκαν τα μέλη 
της Επιτροπής καθορισμού αιγιαλού και παραλίας σύμφω¬ 
να με το άρθρο 3 του Ν. 2971 /2001, χωρικής αρμοδιότητας 
της Περιφερειακής Δ/νσης Δημόσιας Περιουσίας Αττικής. 

25. Το υπ' αριθμ. 9853/2647/26-10-2016 έγγραφο της 
Περιφερειακής Δ/νσης Δημόσιας Περιουσίας Αττικής,Τμή¬ 
μα Β' - Αιγιαλού και Παραλίας, με το οποίο μας διαβιβά¬ 
στηκαν στοιχεία για τον επανακαθορισμό που αναφέρεται 
στο αντικείμενο του θέματος. 

26. Την από 03-10-2016 έκθεση της Επιτροπής του άρ¬ 
θρου 3 του Ν. 2971/2001, για τον επανακαθορισμό των 
οριογραμμών παραλίας στη θέση «ΚΟΛΠΟΣ ΜΙΚΡΟΛΙΜΑ- 
ΝΟΥ» του Δήμου Πειραιά της Περιφέρειας Αττικής. 

27. Το τοπογραφικό διάγραμμα του ΤμήματοςΤοπογρα- 
φικού και Γ.Σ.Π. της Δ/νσης Υπηρεσίας Δόμησης και Γ.Σ.Π. 
του Δήμου Πειραιά που συνοδεύει την προαναφερόμενη 
έκθεση, που συντάχθηκε το Σεπτέμβριο του 2016, σε κλί¬ 
μακα 1:500 με αριθμό σχεδίου 1, το οποίο ελέγχθηκε νια 
την ακρίβεια της αποτύπωσης στη ζώνη χάραξης από τον 
Χρήστο Γεωργίου, Π Ε Τοπογράφο Μηχανικό, υπάλληλο 
της Περιφερειακής Δ/νσης Δημόσιας Περιουσίας Αττικής 
και θεωρήθηκε από την Ευαγγελία Κωφού, ΠΕΤοπογράφο 
Μηχανικό, Προϊσταμένη της ίδιας υπηρεσίας. 

28. Τα στοιχεία του φακέλου της υπόθεσης, αποφασί¬ 
ζουμε: 

Επικυρώνουμε την από 03-10-2016 έκθεση της Επιτρο¬ 
πής του άρθρου 3 του Ν. 2971/2001 καθώς και το από 
Σεπτέμβριο του 2016 τοπογραφικό διάγραμμα που τη 
συνοδεύει, σε κλίμακα 1:500, με αριθμό σχεδίου 1, που 
συντάχθηκε από το Τμήμα Τοπογραφικού και Γ.Σ.Π. της 
Δ/νσης Υπηρεσίας Δόμησης και Γ.Σ.Π. του Δήμου Πειραιά, 
για τον επανακαθορισμό οριογραμμής παραλίας στη θέση 
«ΚΟΛΠΟΣ ΜΙΚΡΟΛΙΜΑΝΟΥ» του Δήμου Πειραιά της Πε¬ 
ριφέρειας Αττικής, το οποίο στη συνέχεια ελέγχθηκε νια 
την ακρίβεια της αποτύπωσης στη ζώνη χάραξης από τον 
Χρήστο Γεωργίου, ΠΕΤοπογράφο Μηχανικό, υπάλληλο 
της Περιφερειακής Δ/νσης Δημόσιας Περιουσίας Αττικής 
και θεωρήθηκε από την Ευαγγελία Κωφού, ΠΕΤοπογράφο 
Μηχανικό, Προϊσταμένη της ίδιας υπηρεσίας και επί του 
οποίου η ως άνω Επιτροπή: 

Α. Επανακαθόρισε την οριογραμμή της παραλίας, με κυ¬ 
μαινόμενο πλάτος από την καθορισμένη γραμμή αιγιαλού, 
με κίτρινη συνεχή πολυγωνική γραμμή, με στοιχεία 5', 6Π, 
7Π,..., 32Π, 33Π, 22' της οποίας οι κορυφές καθορίζονται με 
συντεταγμένες στο Γεωδαιτικό Σύστημα Συντεταγμένων 

της προβολής ΕΓΣΑ '87, του ϋθΐυηη ΟΒ5 80. Η κορυφή 5' 
της υπό διοικητικό καθορισμό περιοχής ταυτίζεται με την 
κορυφή 5' της διοικητικά καθορισμένης παραλίας με την 
αριθμ. 4792/27-08-2004 (Φ.Ε.Κ. 965/Δ727-10-2004) από¬ 
φαση του Γενικού Γραμματέα Περιφέρειας Αττικής και η 
κορυφή 22' της υπό διοικητικό καθορισμό περιοχής ταυ¬ 
τίζεται με την κορυφή 5’ του διοικητικά καθορισμένου 
αιγιαλού με την προαναφερόμενη απόφαση του Γενικού 
Γραμματέα Περιφέρειας Αττικής. Οι κατασκευές που υφί- 
στανται στη ζώνη παραλίας δεν εξαιρούνται από αυτή. 

Β. Οι οριογραμμές αιγιαλού και παλαιού αιγιαλού εξα¬ 
κολουθούν να ισχύουν όπως καθορίστηκαν με την αριθμ. 
4792/27-08-2004 (Φ.Ε.Κ. 965/Δ/27-10-2004) απόφαση του 
Γενικού Γραμματέα Περιφέρειας Αττικής. 

Η παρούσα απόφαση μαζί με την από 03-10-2016 έκθε¬ 
ση της αρμόδιας Επιτροπής καθώς και το από Σεπτέμβριο 
του 2016 τοπογραφικό διάγραμμα που τη συνοδεύει, να 
δημοσιευθούν στην Εφημερίδα της Κυβερνήσεως. 

Αθήνα, 22 Νοεμβρίου 2016 

Η Ασκούσα καθήκοντα Γενικού Γραμματέα 

Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
Του άρθρου 3 του Ν. 2971/2001 ΦΕΚ 285/τ. Α719-12- 
2001 

Για τον επανακαθορισμό των οριογραμμών παραλίας 
στη θέση "ΚΟΛΠΟΣ ΜΙΚΡΟΛΙΜΑΝΟΥ» του Δήμου Πειραιά 
της Περιφέρειας Αττικής». 

Στην Αθήνα, σήμερα 3-10-2016 ημέρα Δευτέρα, οι πα¬ 
ρακάτω υπογράφοντες: 

α) Κωφού Ευαγγελία, Π ΕΤοπογράφος Μηχανικός, Προ- 
ϊσταμένη της Περιφερειακής Διεύθυνσης Δημόσιας Περι¬ 
ουσίας Αττικής, ως πρόεδρος της Επιτροπής, 
β) Γεωργίου Χρήστος, ΠΕΤοπογράφος Μηχανικός, υπάλ¬ 
ληλος της Περιφερειακής Διεύθυνσης Δημόσιας Περιου¬ 
σίας Αττικής, ως μέλος της Επιτροπής, 
γ) Λάβδας Παναγιώτης, ΠΕ Πολιτικός Μηχανικός Προϊ¬ 
στάμενος Διεύθυνσης Περιβάλλοντος και Χωρικού Σχεδια- 
σμού της Αποκεντρωμένης Διοίκησης Αττικής, ως μέλος 
της Επιτροπής, 

δ) ΑναστασιάδηςΔημήτριος, Π ΕΑρχιτέκτων Μηχανικός, 
Προϊστάμενος Υπηρεσίας Δόμησης Δήμου Πειραιά, ως 
μέλος της Επιτροπής και 

ε) Λεωντάρας Κωνσταντίνος, Αρχιπλοίαρχος Λ/Σ, Λιμε¬ 
νάρχης Πειραιά ως μέλος της Επιτροπής, 
που αποτελούμε την παραπάνω Επιτροπή Καθορισμού 
των Ορίων Αιγιαλού και Παραλίας, δυνάμει του άρθρου 3 
του Νόμου 2971/2001 (Φ.Ε.Κ. 285/τ. Α' /19-12-2001) που 
συ στάθηκε μετην 67775/37412/16-9-2015 απόφαση του 
Γενικού Γραμματέα της Αποκεντρωμένης Διοίκησης Αττι¬ 
κής και η οποία συγκλήθηκε μετά από την με αρ. πρωτ. 
10116/2656/26-9-16 πρόσκληση του Προέδρου της Επι¬ 
τροπής, αφού λάβαμε υπόψη: 

Ι.Το υπ'αριθμ. 110889/1641/16-10-2008 έγγραφο του 
Δήμου Πειραιά, με το οποίο ζητήθηκε ο επανακαθορισμός 
της γραμμής παραλίας. 


2. Την από 9-9-2009 Έκθεση της Επιτροπής Καθορισμού 
Ορίων Αιγιαλού και Παραλίας, με την οποία αποφασίσθηκε 
η αναβολή λήψης απόφασης μέχρι να προσκομισθούν από 
το Δήμο Πειραιά τοπογραφικό διάγραμμα - σύμφωνα με 
τις προδιαγραφές, καθώς και τα απαραίτητα στοιχεία που 
να αποδεικνύουν το σφάλμα του ήδη υφιστάμενου καθο¬ 
ρισμένου αιγιαλού και παραλίας με το ΦΕΚ 965Δ/2004. 

3. Το υπ'αριθμ. 2752/547/22-3-2012 έγγραφο του Δήμου 
Πειραιά με τα συνημμένα. 

4. Το υπ' αριθμ. 1346/489/Φ.246/30-3-2012 έγγραφο της 
Κτηματικής Υπηρεσίας Πειραιά που ζητήθηκαν επιπλέον 
στοιχεία και με την από 29-6-2012 Έκθεση της Επιτροπής 
Καθορισμού των Ορίων Αιγιαλού και Παραλίας αποφασί¬ 
σθηκε η αναβολή της λήψης απόφασης μέχρι να προσκο- 
μισθούν ενώπιον της Επιτροπής τα απαραίτητα στοιχεία 
(μελέτες, έγγραφα κ.λπ.) που να αποδεικνύουν ότι η πα¬ 
ραλία: α) δημιουργεί πολεοδομικά κωλύματα στα όμορα 
οικοδομικά τετράγωνα και β) δημιουργεί κωλύματα στην 
ανάπλαση της περιοχής για τη δημιουργία πεζοδρόμησης 
κ.λπ. 

5. Το υπ' αριθμ. 5823/788/4-11-2015 νέο αίτημα του Δή¬ 
μου Πειραιά. Κατατέθηκε η από 27-10-2015 «Προμελέτη 
Πολεοδομικής Τεκμηρίωσης για τον Επανακαθορισμό 
Αιγιαλού και Παραλίας στο Μικρολίμανο, από το Ναυτικό 
και Αθλητικό Σύνδεσμο - ΝΑΣ έως το Ναυτικό Όμιλο (Ακτή 
Κουμουνδούρου), με σκοπό την ανάπλαση του παραλια¬ 
κού μετώπου» και ζητήθηκε η εξέταση της μείωσης της 
ζώνης παραλίας από 20 μ., ώστε η Ακτή Κουμουνδούρου 
να εξαιρείται της ζώνης. 

6. Τα υπ' αριθμ. 22800/3240/12-2-2016 και 2225/ 
21-3-2016 έγγραφα της Περιφερειακής Δ/νσης Δημόσιας 
Περιουσίας, τμήμα Αιγιαλού και Παραλίας. 

7. Το υπ’ αριθμ. 2345/1-3-2016 έγγραφο του Δήμου 
Πειραιά Δ/νση Υπηρεσίας Δόμησης και Γ.Σ.Π., Τμήμα Το- 
πογραφικού και Γ.Σ.Π.Τομέα Α. 

8. Το υπ' αριθμ. 3569/11-4-2016 έγγραφο του Δήμου 
Πειραιά Δ/νση Υπηρεσίας Δόμησης και Γ.Σ.Π., Τμήμα Το- 
πογραφικού και Γ.Σ.Π.Τομέα Α, σύμφωνα μετά οποίο υπο- 
βλήθησαν συμπληρωματικά στοιχεία στην επιτροπή του 
άρθρου 3 του Ν. 2971/2001. 

9. Το τοπογραφικό διάγραμμα του Τμήματος Τοπογρα- 
φικού και Γ.Σ.Π. της Δ/νσης Τεχνικών Υπηρεσιών του Δή¬ 
μου Πειραιά, που συντάχθηκε το Σεπτέμβριο του 2016 
σε κλίμακα 1:500, ελέγχθηκε ως προς την ακρίβεια της 
αποτύπωσης από τον τοπογράφο μηχανικό Χρήστο Γεωρ¬ 
γίου, υπάλληλο της Περιφ. Δ/νσης Δημόσιας Περιουσίας 
Αττικής και θεωρήθηκε απάτην Ευαγγελία Κωφού, Προ- 
ϊσταμένη της Υπηρεσίας, όπως ορίζουν οι διατάξεις του 
άρθρου 4 του Ν. 2971/2001. 

ΙΟ.Την υπ' αριθμ. 4792/27-8-2004 απόφαση του Γενικού 
Γραμματέα Περιφέρειας Αττικής (ΦΕΚ 965/Δ/ 27-10-2004) 
με την οποία καθορίστηκαν τα όρια αιγιαλού παραλίας στη 
θέση Κόλπος Μικρολίμανου Νομ. Πειραιά. Με βάση την 
απόφαση καθορισμού ζώνης αιγιαλού και παραλίας στην 
Ακτή Κουμουνδούρου, η ζώνη παραλίας καθορίστηκε σε 
πλάτος 20 μέτρων. 

11.Το υπ' αριθμ. 3125/10-4-2012 έγγραφο της Δ/νσης 
Υπηρεσίας Δόμησης Πειραιά, στο οποίο αναφέρεται ότι 
δεν έχει συντελεστεί η σχετική αναγκαστική για τη διά¬ 
νοιξη της ζώνης παραλίας απαλλοτρίωση που έχει κα- 
θορισθεί με την υπ' αρ. 4792/27-8-2004 απόφαση του 
Γενικού Γραμματέα Περιφέρειας Αττικής (ΦΕΚ 965/Δ/ 

27-10-2004) επί των εμφαινόμενων ιδιωτικών δυο ακινή¬ 
των (ΝΑΣ, Π.Ν.) στα άκρα της Ακτής Κουμουνδούρου. 

12. Την υπ' αριθμ. 1132614/28-7-1992 Απόφαση του 
Νομάρχη Πειραιά (ΦΕΚ 831 /Δ/14-8-1992) με την οποία 
καθορίστηκαν τα όρια αιγιαλού παραλίας στη περιοχή 
Σταδίου Ειρήνης και Φιλίας στο Νέο Φάληρο Αττικής. 

13. Την υπ' αριθμ. 957017/8-1-1990 απόφαση του Νο¬ 
μάρχη Πειραιά (ΦΕΚ 15/Δ/16-1 -1990) με την οποία επανα¬ 
καθορίστηκαν τα όρια αιγιαλού καιδημιουργήθηκε ζώνη 
παραλίας στη θέση Βοτσαλάκια μπροστά στην ιδιοκτησία 
Δημητρίου και Πέτρου Ράλλη. 

14. Όλη η παραλιακή έκταση του Μικρολίμανου ανακη¬ 
ρύχθηκε τουριστικός χώρος προς άμεση ανάπτυξη και αξι¬ 
οποίηση και παραχωρήθηκε προς τούτο στο Δήμο Πειραιά 
βάσει της Κ' Συντακτικής Π ράξης (ΦΕΚ 33Α/14-2-1968) και 
της από 11-10-2005 ανανέωσης της παραχώρησης της 
Ε.Τ.Α για λογαριασμό του Ε.Ο.Τ μέχρι το έτος 2043. 

15. Το γεγονός ότι η περιοχή του Μικρολίμανου βρί¬ 

σκεται εντός του ορίου του θεσμοθετημένου Γενικού 
Πολεοδομικού Σχεδίου Δήμου Πειραιά (ΦΕΚ79/Δ/1988), 
όπως τροποποιήθηκε και ισχύει με τα ΦΕΚ 633/Δ/94, 
1152/Δ/1996, 1063/Δ/2004, 109/ΑΑΠ/2007, 142/ 

ΑΑΠ/2012) και αποτελεί περιοχή «γενικής κατοικίας»με 
εξαίρεση την παράκτια ζώνη στην οποία καθορίζονται 
χρήσεις «τουρισμού - αναψυχής». 

16. Το γεγονός ότι η περιοχή του Μικρολίμανου εντά¬ 
χθηκε στο σχέδιο Πόλης τμηματικά σύμφωνα μετά κάτωθι 
διατάγματα ρυμοτομίας: 

• το από 30-12-1880 Δ/γμα Ρυμοτομίας - ΦΕΚ 8/Α/1881 

• το από 19-3-1892 Δ/γμα Ρυμοτομίας - ΦΕΚ 93/Α/1892 

• το από 30-11 -1880 Δ/γμα Ρυμοτομίας - ΦΕΚ 130/1880 

• το από 4-2-1925 Δ/γμα Ρυμοτομίας - ΦΕΚ 36/Α/1925 

Επιπλέον ισχύουν οι κάτωθι τροποποιήσεις: 

• το από 30-10-1886 Δ/γμα Ρυμοτομίας - ΦΕΚ 306Α/1886 

• το από 31-1-1895 Δ/γμα Ρυμοτομίας - ΦΕΚ 20/1895 

• το από 3-4-1937 Δ/γμα Ρυμοτομίας - ΦΕΚ 138Α/1937 

• το από 14-5-1975 Δ/γμα Ρυμοτομίας - ΦΕΚ 130Δ/1975 

17. Το γεγονός ότι για την περιοχή έχουν εκδοθείτα υπ' 
αρ. 187/1995 και 203/1997 διαγράμματα εφαρμογής, καθο¬ 
ρίζοντας τις οικοδομικές γραμμές επί της Ακτής Κουμουν¬ 
δούρου βάσει του άξονα της οδού Ακτή Κουμουνδούρου. 

18. Το γεγονός ότι οι όροι δόμησης των οικοδομικών 
τετραγώνων με πρόσωπο στην Ακτή Κουμουνδούρου 
καθορίζονται με τα ΦΕΚ 200/1970, ΦΕΚ 258/1971, ΦΕΚ 
359/1978. Με την από 1-8-1970 τροποποίηση (ΦΕΚ 
200/19-9-1970) τροποποιούνται οι όροι δόμησης στα Ο.Τ. 
115,116,117,118,119,120,121,121 α, 122,123 τομέα 27. 

19. Το γεγονός ότι σύμφωνα με το από 27-7-1982 
Π.δ. (ΦΕΚ 41 Ο/Δ/27-8-1982) η περιοχή του Μικρολίμανου 
περιλαμβάνεται εντός της πόλης του Πειραιά που χαρα¬ 
κτηρίστηκε ως παραδοσιακή (ιστορικό κέντρο Πειραιά). 

20. Το γεγονός ότι τις κατευθύνσεις για την υλοποίηση 
της αναπτυξιακής και της χωρικής πολιτικής του Δήμου 
Πειραιά που δίδονται από: το Ρυθμιστικό Σχέδιο Αττικής 
Ν. 4277 - ΦΕΚ 156Α/2014, το Σχέδιο Ολοκληρωμένης Αστι¬ 
κής Παρέμβασης Πειραιά (ΣΟΑΠ) (υπό κατάρτιση), το Γενικό 
Πολεοδομικό Σχέδιο Πειραιά - ΦΕΚ 79Δ/4-2-1988, τη Πολεο- 
δομική Μελέτη ανάπλασης περιοχής, το Ρυμοτομικό Σχέδιο 
και τον εγκεκριμένο αιγιαλό και παραλία - ΦΕΚ 965Δ/2004. 

21. Το γεγονός ότι ο Δήμος Πειραιά έχει εκπονήσει 
ΣΟΑΠ. Μετά τη λήψη της γνωμοδοτικής απόφασης από 
το Δημοτικό Συμβούλιο του Δήμου Πειραιά ως προς το 


ΣΟΑΠ στη 14η συνεδρίαση του (16-6-2016), έχει γίνει η 
υποβολή του στη Περιφέρεια Αττικής Δ/νση Χωρικού Σχε- 
διασμού και στα Υπουργείο Περιβάλλοντος και Ενέργειας 
και Υπουργείο Οικονομίας Ανάπτυξης και Τουρισμού για 
λήψη γνωμοδότησης. 

22. Τα στοιχεία που τηρούνται στο αρχείο της 
Δ/νσηςΥπηρεσίαςΔόμησηςκαιΓ.Σ.Π.,τμήμαΤοπογραφικό 
και Πολεοδομικών ΕφαρμογώνΤομέα Β' (1-4-16) καιτμήμα 
Πολεοδομικών Εφαρμογών και Τακτοποιήσεων Τομέα Α 
(5-4-16), που προκύπτει ότι δεν έχει συντελεστεί η ανα¬ 
γκαστική απαλλοτρίωση στην περιοχή του Μικρολίμανου. 

23. Τις διαπιστώσεις των μελών της επιτροπής μετά από 
επιτόπια μετάβαση και σχηματισθείσα αντίληψη για το 
πλάτος της βρέχόμενης ζώνης της ξηράς όπως και μετά 
από διαλογική συζήτηση, ότι: 

• Η Ακτή Κουμουνδούρου σύμφωνα με τα διατάγματα 
ένταξης της περιοχής στο σχέδιο, εμφανίζεται ως οδός από 
το 1881 και ως οδός Μουνίχου από το έτος 1886. Επιπλέον 
η χρήση της ως οδός εμφανίζεται στον ιστορικό χάρτη 
του 1882 του ΚθυρθΠ, ως προέκταση της οδού Φαλήρου 
και Βότση. 

• Με την υπ' αρ. 4792/2004 απόφαση Γενικού Γραμματέα 
Περιφέρειας Αττικής ΦΕΚ 965Δ/2004, καθορίσθηκαν τα 
όρια αιγιαλού και παραλίας στη θέση «κόλπος Μικρολίμα- 
νου»στον Πειραιά. Σύμφωνα με τον ανωτέρω καθορισμό η 
ζώνη παραλίας ορίσθηκε με πλάτος 20 μ. και η οριογραμ- 
μή αυτής, σε επαφή σχεδόν με τα οικοδομικά τετράγωνα 
που έχουν πρόσωπο επί της Ακτής Κουμουνδούρου, με 
αποτέλεσμα η υφιστάμενη οδός Ακτή Κουμουνδούρου 
να βρίσκεται εξ ολοκλήρου εντός της ζώνης παραλίας. 

• Από τον εγκεκριμένο καθορισμό αιγιαλού - παραλίας 
ΦΕΚ 965Δ/2004, τμήμα της οδού Ακτής Κουμουνδούρου 
αποτελεί μέρος του παλαιού αιγιαλού και σύμφωνα με 
το άρθρο 2, παρ. 5 του Ν. 2971/2001, ο παλαιός αιγιαλός 
ανήκει στην ιδιωτική περιουσία του Δημοσίου και κατα¬ 
γράφεται ως Δημόσιο Ακίνητο. Με τον επανακαθορισμό 
των οριογραμμών παραλίας η επιφάνεια του Δημόσιου 
Κτήματος με Α.Β.Κ. 186Π αλλάζει και πρέπει να καταγραφεί 
σύμφωνα με τις περί των Δημοσίων Κτημάτων διατάξεις. 

• Εντόςτης ζώνης αιγιαλού και παραλίας εντοπίζονται αυ¬ 
θαίρετες κατασκευές για τις οποίες έχουν εκδοθεί πρωτό¬ 
κολλα κατεδάφισης από την Κτηματική Υπηρεσία Πειραιά. 

• Λόγω των ανωτέρω εκδοθέντων πρωτοκόλλων κατε¬ 
δάφισης για τις υφιστάμενες κατασκευές σε όλο το μήκος 
της Ακτής Κουμουνδούρου, αλλά και της παράλληλης βού¬ 
λησης του Δήμου Πειραιά για αναδιάταξη και μετεγκατά¬ 
σταση τους, εκδόθηκε -με το άρθρο 89 του Ν. 4310/2014 
- αναστολή κατεδάφισης για 12 μήνες. Την παράταση 
της ανωτέρω αναστολής με νέα νομοθετική ρύθμιση, 
ζήτησε ο Δήμος Πειραιά με το υπ' αριθμ. 50235/6138/17- 

11 -2015 έγγραφό του και σύμφωνα με το άρθρο 59 του 
Ν.4403/2016 (ΦΕΚ 125/Α/2016) δόθηκε νέα παράταση 
μέχρι 30-12-2016 της προθεσμίας του άρθρου 89 του Ν. 
4310/2014 (ΦΕΚ 258/Α/2016) σύμφωνα με το οποίο οι 
διοικητικές κυρώσεις και πρωτόκολλα κατεδάφισης για 
τις υφιστάμενες κατασκευές κατά μήκος της οδού Ακτή 
Κουμουνδούρου επί της ζώνης αιγιαλού και παραλίας 
αναστέλλονται μέχρι την έγκριση των σχετικών μελετών 
αναπλάσεως της περιοχής από τις αρμόδιες υπηρεσίες 
και το αργότερο μέχρι την αποκλειστική προθεσμία των 

12 μηνών από την ψήφιση του νόμου. 

• Ο Δήμος Πειραιά με την αίτηση του για επανακαθορι¬ 
σμό της ζώνης παραλίας με τρόπο ώστε να μην συμπερι- 

λαμβάνει τη Λεωφόρο Ακτής Κουμουνδούρου, έχει στό¬ 
χο την αξιοποίηση της οδού με έργα ανάπλασης, ώστε 
να δημιουργηθεί η δυνατότητα να μεταφερθούν και να 
ενταχθούν οι αυθαίρετες επεκτάσεις των καταστημάτων 
έμπροσθεν της άνωθεν οικοδομικής γραμμής των κατα¬ 
στημάτων, με διαστάσεις και τύπο που να συνάδει με τις 
νόμιμες διατάξεις και που θα προκύψει από σχετική αρχι¬ 
τεκτονική μελέτη και διαγωνισμό. 

• Για το σκοπό αυτό προκηρύχθηκε Αρχιτεκτονικός Δια¬ 
γωνισμός για τη σύνταξη σχετικής μελέτης αναβάθμισης 
όλης της παραλιακής Ακτής Κουμουνδούρου, αλλά και 
της όμορης Ακτής Δηλαβέρη με σκοπό την τουριστική 
αξιοποίηση τους, με μερική ή ολική πεζοδρόμηση σε συν¬ 
δυασμό με ήπια κυκλοφορία των παραλιακών λεωφόρων 
εντός των οποίων θα ενταχθεί ο χώρος των τραπεζοκα- 
θισμάτων εν επαφή με τα καταστήματα. Στις 15/1/2015 
έγιναν γνωστά τα αποτελέσματα του διαγωνισμού. 

• Βάσει των διαγραμμάτων που συνοδεύουν τα διατάγ¬ 
ματα ρυμοτομίας, τόσο της τμηματικής ένταξης στο σχέ¬ 
διο πόλης, όσο και των τροποποιήσεων, αποδεικνύεται 
αφενός ότι η Ακτή Κουμουνδούρου βρίσκεται εντός του 
εγκεκριμένου ρυμοτομικού σχεδίου του Δήμου Πειραιά, 
καθορίζεται ως ευρύς κοινόχρηστος χώρος, χωρίς όμως 
να ορίζεται πλάτος οδού, αφετέρου η ύπαρξη της ως οδού 
αποδεικνύεται από τα παλιά ρυμοτομικά σχέδια (π.χ Β.Δ. 
30-10-1886 ΦΕΚ 306/Α/1886) που την αναφέρουν ως οδό 
αρχικά Μουνιχίας και μετέπειτα Κουμουνδούρου. 

• Σύμφωνα με την πολεοδομική νομοθεσία (Ν.Δ/17-7-23, 
ΓΟΚ 55 - ΦΕΚ 266Α/55, ΓΟΚ 73 - ΦΕΚ 124Α/73) «κοινόχρη¬ 
στοι εκτάσεις καλούνται αι πάσης φύσεως οδοί και αι τοπι- 
καί διαπλατύνσεις αυτών, αι πλατείαι και τα άλση, ή κήποι, 
άτινα καθορίζονται υπό του σχεδίου του οικισμού ή εν 
ελλείψει τοιούτου υφίστανται εν τοις πράγμασι διατεθέντα 
ή περιελθοντα εις κοινήν χρήσιν καθ' οιανδήποτε νόμιμον 
τρόπον». Σύμφωνα με την Α.Π. 592/68 τμ.Α κοινόχρηστοι 
χώροι δημιουργηθέντες έστω και δΓ ιδιωτικής βουλήσεως, 
διατηρούνται ως τέτοιοι και αν ακόμα το σχέδιο πόλεως 
δεν περιλαμβάνει τους χώρους αυτούς ως κοινοχρήστους, 
εφόσον όμως οι χώροι αυτοί σχηματίστηκαν προ της ισχύς 
του Ν.Δ/17-7-23 περί σχεδίων πόλεων και κωμών (βλ. υπ' 
αρ. πρωτ. 46019/5-11-2015 έγγραφο Δ/νσηςΤοπογραφι- 
κών Εφαρμογών και Γεωχωρικών Πληροφοριών ΥΠΕΝ). 

• Στον αρχικό καθορισμό των οριογραμμών παραλίας 
(ΦΕΚ 965/Δ/27-10-2004) δεν ελήφθησαν υπόψη ενδείξεις 
που επηρεάζουν το πλάτος του αιγιαλού και της παραλίας, 
όπως η ύπαρξη τεχνικών έργων στην περιοχή που νομίμως 
υφίστανται και εγκεκριμένες χωροταξικές κατευθύνσεις 
και χρήσεις γης που επηρεάζουν την παράκτια ζώνη (Ν. 
2971 /2001, άρθρο 9, παρ. Στ και ζ). Πιο συγκεκριμένα συ- 
μπεριλήφθηκε ο κυκλοφοριακός άξονα της Λεωφ. Ακτής 
Κουμουνδούρου, ο οποίος παρουσιάζει έντονη και συνεχή 
λειτουργία, στη ζώνη παραλίας. Η απόλυτη και πραγματική 
έννοια του όρου παραλία, ως ζώνης ελεύθερης διακίνησης 
των επισκεπτόμενων στη θαλάσσια ζώνη σε άμεση επα¬ 
φή με τη θάλασσα, σημαίνει ότι δεν μπορεί να υπεισέλθει 
αντικατάσταση της ως άνω ιδιότητας της με τη λειτουργία 
της ως κυκλοφοριακής ζώνης. 

• Η Ακτή Κουμουνδούρου, ως τεχνικό έργο, υφίσταται 
με διαμορφωμένο κυμαινόμενο πλάτος και πεζοδρόμια 


επί σειρά ετών, σε στάθμη υπερυψωμένη σημαντικά από 
εκείνη της θάλασσας. 

• Με μείωση του πλάτους της ζώνης παραλίας από 20 
μ., ώστε να εξαιρεθεί η Ακτή Κουμουνδούρου από τη 
ζώνη αυτή, θα μπορέσει ο Δήμος Πειραιά να προβεί στην 
ανάπλαση της περιοχής, σύμφωνα με τις κατευθύνσεις 
του Γ.Π.Σ. που προβλέπεται στη περιοχή ως «τουρισμός 
- αναψυχή». 

• Η αρχικά Καθορισμένη Ζώνη Παραλίας στο ΦΕΚ 
965/Δ/27-10-2004 δεν έχει απαλλοτριωθεί ως σήμερα 
και επιτρέπεται η μείωση της σύμφωνα με το άρθρο 7Α 
παράγραφος 2, όπως προστέθηκε στο Ν. 2971/2001 με 
τον τον Ν. 4281/2014 (ΦΕΚ 160/Α/2014). 

• Η κατάληψη της παραλίας από κατασκευές που εξυπη¬ 
ρετούν την κύρια χρήση των καταστημάτων εστίασης και 
αναπτύσσονται αυθαίρετα καθ' όλο το μήκος του κόλπου 
του Μικρολίμανου εξαιτίας του τουριστικού του χαρακτή¬ 
ρα, δημιουργεί αδυναμία πρόσβασης και προσπέλασης 
του παραλιακού μετώπου από τους πεζούς και απαιτείται 
να αναδιαταχθούν - μετεγκατασταθούν εκτός της ζώνης 
παραλίας μετά τον επανακαθορισμό του εύρους της. 

• Με τον επανακαθορισμό του εύρους της ζώνης παραλί¬ 
ας θα εναρμονιστεί η παραλιακή ζώνη του Μικρολίμανου 
τόσο με τις όμορες της ζώνες της Ακτής Δηλαβέρη (ΦΕΚ 
831 /Δ/14-8-1992) και της πλαζ Βοτσαλάκια (ΦΕΚ 15/Δ/16- 
1 -1990), όσο και με το σύνολο των Πειραϊκών ακτών. 

• Η περιοχή βρίσκεται στη διαδικασία αναμόρφωσης των 
κτηματολογικών πινάκων και διαγραμμάτων μετά την εξέ¬ 
ταση των ενστάσεων και αιτήσεων διόρθωσης και σύνταξη 
των τελικών κτηματολογικών πινάκων και διαγραμμάτων. 

•Τη σχετική Δικαστηριακή και Διοικητική Νομολογία και 
τις διατάξεις του Ν. 2971/2001, όπως ισχύει σήμερα μετά 
τις τροποποιήσεις με τους Ν. 3986/2011, Ν. 4281/2014, Ν. 
4321/2015, αποφασίζουμε: 

1. Επανακαθορίζουμε την οριογραμμή της παραλίας, 
με κυμαινόμενο πλάτος από την καθορισμένη γραμμή 
αιγιαλού και με κίτρινη συνεχή πολυγωνική γραμμή και 
στοιχεία 5', 6Π, 7Π,...,32Π, 33Π, 22' της οποίας οι κορυφές 
καθορίζονται με συντεταγμένες στο Γεωδαιτικό Σύστημα 
Συντεταγμένων της προβολής ΕΓΣΑ '87, του ϋθΐυηη ΟΒ5 
80. Η κορυφή 5' της υπό διοικητικό καθορισμό περιοχής 
ταυτίζεται με τη κορυφή 5' της διοικητικά καθορισμένης 
παραλίας στο ΦΕΚ 965/Δ/27-10-2004 και η κορυφή 22' 
της υπό διοικητικό καθορισμό περιοχής ταυτίζεται με την 
κορυφή 5' του διοικητικά καθορισμένου αιγιαλού στο ΦΕΚ 
965/Δ/27-10-2004. Οι κατασκευές που υφίστανται στη 
ζώνη παραλίας δεν εξαιρούνται από αυτή. 

2. Οι οριογραμμές Αιγιαλού και Παλαιού Αιγιαλού εξα¬ 
κολουθούν να ισχύουν όπως καθορίστηκαν με την υπ' αρ. 
4792/27-8-2004 απόφαση του Γενικού Γραμματέα Περιφέ¬ 
ρειας Αττικής (ΦΕΚ 965/Δ/27-10-2004) στη θέση Κόλπος 
Μικρολίμανου Νομ. Πειραιά. 

Η Πρόεδρος Τα Μέλη 

ΕΥΑΓΓΕΛΙΑ ΚΩΦΟΥ ΧΡΗΣΤΟΣ ΓΕΩΡΓΙΟΥ 

ΠΑΝΑΓΙΩΤΗΣ ΛΑΒΔΑΣ 
ΔΗΜΗΤΡΙΟΣ ΑΝΑΣΤΑΣΙΑΔΗΣ 
ΚΩΝΣΤΑΝΤΙΝΟΣ ΛΕΟΝΤΑΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'413/12.12.2016 


Αριθμ. 1449/203741 (2) 

Κήρυξη έκτασης ως αναδασωτέας εμβαδού 

20.351,00 τ.μ. στη θέση «Κάτω Σες - Αράπης» Δ.Κ. 

Γαλαξιδίου του Δήμου Δελφών Π.Ε. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙ¬ 
ΟΙΚΗΣΗΣ ΘΕΣΣΑΛΙΑΣ-ΣΤ. ΕΛΛΑΔΑΣ 

Έχοντας υπόψη: 

Τις διατάξεις: 

1. Των άρθρων 24 παρ. 1 και 117 παρ. 3 του Συντάγματος 
της Ελλάδας (ΦΕΚ 120/Α727-6-2008). 

2. Του άρθρου 38 παρ. 1 του Ν. 998/1979 «Περί προστα¬ 
σίας των Δασών κ.λπ.» (ΦΕΚ 289 Α') όπως αντικαταστάθηκε 
με το άρθρο 35 παρ. 1 του Ν. 4280/2014 (ΦΕΚ 159 Α') και 
του άρθρου 41 παρ. 1 του Ν. 998/1979, ως ισχύει σήμερα. 

3. Των άρθρων 6 και 280 του Ν. 3852/2010 «Νέα αρχι¬ 
τεκτονική της αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

4. Του Π.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας - Στ. Ελλάδας». 

5. Τις διαταγές του Υ.Α.Α.&Τ. α) 160417/1180/8-7-1980 
και β) 182447/3049/24-9-1980. 

6. Την υπ αριθμ. 1669/33104/31 -3-2011 (ΦΕΚ 648 Β') 
απόφαση της Γενικής Γραμματέως Αποκεντρωμένης Δι¬ 
οίκησης Θεσσαλίας - Στ. Ελλάδας περί μεταβίβασης του 
δικαιώματος υπογραφής στους Προϊσταμένους Διευθύν¬ 
σεων κ.λπ. 

7. Την υπ' αριθ. 2565/200219/11-11 -2016 αναφορά του 
Δασαρχείου Άμφισσας από την οποία προκύπτει ότι η 
έκταση που αναφέρεται στο θέμα καταστράφηκε συνέ¬ 
πεια πυρκαγιάς που εκδηλώθηκε την 01 -09-2016 και είχε 
κατά το χρόνο της καταστροφής της δασικό χαρακτήρα 
κατά την έννοια της παρ. 2 του άρθρου 3 του Ν. 998/1979 
όπως ισχύει σήμερα, καλυπτόμενη από δασική βλάστη¬ 


ση ασπαλάθρου, σχίνου και αγριελιάς πυκνότητας 70 % 
περίπου και ως εκ τούτου επιβάλλεται η κήρυξη της ως 
αναδασωτέας, αποφασίζουμε: 

Κηρύσσουμε αναδασωτέα δημόσια έκταση εμβαδού 
20.351,00 τ.μ. στη θέση «Κάτω Σες - Αράπης»Δ.Κ. Γαλα¬ 
ξιδίου Δ.Ε. Γαλαξιδίου του Δήμου Δελφών Π.Ε. Φωκίδας, 
με σκοπό αφ’ενός μεν τη διατήρηση του δασικού της 
χαρακτήρα και να αποκλειστεί η διάθεση της για άλλο 
σκοπό, αφ'ετέρου δε την επαναδημιουργία της δασικής 
βλάστησης που θα γίνει με φυσική αναγέννηση ή τεχνητή 
αναδάσωση. 

Προσδιορίζεται από τα στοιχεία 1 -2-3-...-13-14-1 όπως 
φαίνεται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 
Βόρεια: με δημόσια δασική έκταση 
Νότια: με δημόσια δασική έκταση 
Ανατολικά: με δημόσια δασική έκταση 
Δυτικά: με δημόσια δασική έκταση 
Επιτρέπεται υποβολή κατ' αυτής αιτήσεως ακύρωσης 
στο αρμόδιο Διοικητικό Εφετείο (αρθρ. 47 Ν. 3900/2010, 
ΦΕΚ 213/Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
Π.δ. 18/89, ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 18 Νοεμβρίου 2016 

Με εντολή Γενικού Γραμματέα 

Αποκεντρωμένης Διοίκησης 

Ο Διευθυντής Δασών Φωκίδας 

ΔΗΜΟΣ ΤΣΕΛΛΟΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 


ΑΝΑΔΑΣΩΤΕΑΣ ΔΗΜΟΣΙΑΣ ΔΑΣΙΚΗΣ ΕΚΤΑΣΗΣ ΕΜΒΑΔΟΥ 20.351,00 τ.μ. ΜΕ ΣΤΟΙΧΕΙΑ (1,2.13,14,1) ΣΤΗ ΘΕΣΗ ' «ΚΑΤΩ 

ΣΕΣ-ΑΡΑΠΗΣ» Δ. Κ. ΓΑΛΑΞΙΔΙΟΥ ΤΟΥ ΔΗΜΟΥ ΔΕΛΦΩΝ ΦΩΚΙΔΑΣ ΠΟΥ ΚΑΗΚΕΤΗΝ 01-09-2016. 

ΚΛΙΜΑΚΑ : 1: 3000 


ΔΗΜΟΣΙΑ ΔΑΣΙΚΗ 
ΕΚΤΑΣΗ 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατα ποσοστο Ο Ο /Ο 

ΜγΙίοΙΜ 


Ανήκει στην αριθ. .1. ΣΥΥ. \.)..4-.Υ.4. Γ/ΓΪ.} απόφασή μας. 

ΘΕΩΡΗΘΗΚΕ 
φισσα •18 -Η- 2016 
ο λιΙίΧΐΐΜ ?Ρ>Α·Δ. Θεσσαλίας - Στ. Ελλάδας 

1ΔΑΣ 



ΕΛΕΓΧΘΗΚΕ 

.1.!. -....1.1.-2016 



Άμφισσα ,ίΧΓ.- .11. -2016 



Νικόλαος Καραθάνος 
Δασοπόνος 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ΐ.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 























